title: Decizia Reprezentanților Guvernelor Statelor Membre din 24 martie 1994 privind consultarea și deschiderea către public a documentelor de arhivă referitoare la negocierile pentru încheierea tratatelor de la Roma și la negocierile pentru constituirea Comunității Politice Europene și a Comitetului Interimar pentru Piața Comună și pentru Euratom

text:
               16/Volumul 01

               RO

               Jurnalul Ofícial al Uniunii Europene

               13

         41994D0271

               L 117/29

               JURNALUL OFÍCIAL AL UNIUNII EUROPENE

      DECIZIA

      REPREZENTANȚILOR GUVERNELOR STATELOR MEMBRE

   din 24 martie 1994
   privind consultarea și deschiderea către public a documentelor de arhivă referitoare la negocierile pentru încheierea tratatelor de la Roma și la negocierile pentru constituirea Comunității Politice Europene și a Comitetului Interimar pentru Piața Comună și pentru Euratom
   (94/271/CE, Euratom)
   Articolul 1
   Consultarea și deschiderea către public a documentelor de arhivă referitoare la negocierile pentru încheierea tratatelor de la Roma și la negocierile pentru constituirea Comunității Politice Europene și a Comitetului Interimar pentru Piața Comună și pentru Euratom, depuse în arhivele comunitare de către statele membre, sunt permise în condițiile prevăzute de Regulamentul (CEE, Euratom) nr. 354/83 al Consiliului din 1 februarie 1983 (1).
   Articolul 2
   Prezenta decizie intră în vigoare la data adoptării.

      Adoptată la Bruxelles, 24 martie 1994.

            Președintele

         A. ZAPHRIOU

      (1)  JO L 43, 15.2.1983, p. 1.


title: Decizia Consiliului și a Comisiei din 19 aprilie 2000 privind încheierea unui Acord euromediteraneean de stabilire a unei asocieri între Comunitățile Europene și statele membre, pe de o parte, și statul Israel, pe de altă parte

text:
Anunţ juridic important

|

32000D0384

Jurnalul Oficial L 147 , 21/06/2000 p. 0001 - 0002 ediţie specială în limba cehă capitol 11 volum 33 p. 287  - 288 ediţie specială în limba estonă capitol 11 volum 33 p. 287  - 288 ediţie specială în limba maghiară capitol 11 volum 33 p. 287  - 288 ediţie specială în limba lituaniană capitol 11 volum 33 p. 287  - 288 LV.ES capitol 11 volum 33 p. 287  - 288 MT.ES capitol 11 volum 33 p. 287  - 288 PL.ES capitol 11 volum 33 p. 287  - 288 SK.ES capitol 11 volum 33 p. 287  - 288 ediţie specială în limba slovenă capitol 11 volum 33 p. 287  - 288

		20000419Decizia Consiliului și a Comisieidin 19 aprilie 2000privind încheierea unui Acord euromediteraneean de stabilire a unei asocieri între Comunitățile Europene și statele membre, pe de o parte, și statul Israel, pe de altă parte(2000/384/CE, CECO)CONSILIUL UNIUNII EUROPENE,COMISIA COMUNITĂȚILOR EUROPENE,având în vedere Tratatul de instituire a Comunității Europene a Cărbunelui și Oțelului, în special articolul 95,având în vedere Tratatul de instituire a Comunității Europene, în special articolul 310, coroborat cu articolul 300 alineatul (2) primul paragraf a doua frază și articolul 310 alineatul (3) al doilea paragraf,având în vedere propunerea Comisiei,după consultarea Comitetului consultativ și cu acordul unanim al Consiliului,având în vedere avizul conform al Parlamentului European [1],întrucât:Trebuie aprobat Acordul euro-mediteranean de stabilire a unei asocieri între Comunitățile Europene și statele membre, pe de o parte, și statul Israel, pe de altă parte, semnat la Bruxelles la 20 noiembrie 1995,DECID:Articolul 1Acordul euro-mediteranean de stabilire a unei asocieri între Comunitățile Europene și statele membre, pe de o parte, și statul Israel, pe de altă parte, protocoalele anexate la acesta, precum și declarațiile anexate actului final se aprobă în numele Comunității Europene și în numele Comunității Europene a Cărbunelui și Oțelului.Textele menționate în primul paragraf se anexează la prezenta decizie.Articolul 2(1) Poziția pe care Comunitatea trebuie să o adopte în cadrul Consiliului de asociere și al Comitetului de asociere se stabilește de Consiliu la propunerea Comisiei, sau dacă este cazul, de Comisie, de fiecare dată potrivit dispozițiilor corespunzătoare din Tratatul de instituire a Comunității Europene și a Comunității Europene a Cărbunelui și Oțelului.(2) Președintele Consiliului prezidează Consiliul de asociere, potrivit articolului 68 din acord și prezintă poziția Comunității. Un reprezentant al președinției Consiliului prezidează Comitetul de asociere, potrivit articolului 71 din acord și prezintă poziția Comunității.Articolul 3Președintele Consiliului procedează, în numele Comunității Europene, la notificarea prevăzută la articolul 85 din acord. Președintele Comisiei procedează la aceeași notificare în numele Comunității Europene a Cărbunelui și Oțelului.Adoptată la Bruxelles, 19 aprilie 2000.Pentru ConsiliuPreședinteleL. Capoulas SantosPentru ComisiePreședinteleR. Prodi[1] JO C 78, 18.3.1996, p. 12.--------------------------------------------------


               2.4.2014

               RO

               Jurnalul Oficial al Uniunii Europene

               C 97/7

         Decizia Consiliului
   din 24 martie 2014
   de numire și înlocuire a membrilor Consiliului de conducere al Centrului European pentru Dezvoltarea Formării Profesionale
   2014/C 97/02
   CONSILIUL UNIUNII EUROPENE,
   având în vedere Regulamentul (CEE) nr. 337/75 al Consiliului din 10 februarie 1975 privind înființarea Centrului European pentru Dezvoltarea Formării Profesionale (1), în special articolul 4,
   având în vedere numirea propusă de Guvernul Regatului Unit,
   întrucât:

               (1)

               Prin decizia sa din 16 iulie 2012 (2), Consiliul a numit membrii Consiliului de conducere al Centrului European pentru Dezvoltarea Formării Profesionale pentru perioada cuprinsă între 18 septembrie 2012 și 17 septembrie 2015.

               (2)

               Un post de membru în cadrul consiliului de conducere al centrului, din categoria reprezentanților guvernelor, a devenit vacant pentru Regatul Unit în urma demisiei doamnei Marilyn EAST.

               (3)

               Membrii consiliului de conducere al centrului menționat anterior ar trebui numiți pentru durata rămasă a mandatului, care expiră la 17 septembrie 2015,

         ADOPTĂ PREZENTA DECIZIE:
   Articol unic
   Următoarele persoane sunt numite membri în cadrul Consiliului de conducere al Centrului European pentru Dezvoltarea Formării Profesionale pentru durata rămasă a mandatului, respectiv până la 17 septembrie 2015:
   REPREZENTANȚI AI GUVERNELOR:

               REGATUL UNIT

               Domnul Ian PEGG

      Adoptată la Bruxelles, 24 martie 2014.

            Pentru Consiliu

            Președintele

         A. TSAFTARIS

      (1)  JO L 39, 13.2.1975, p. 1. Regulament modificat ultima dată prin Regulamentul (CE) nr. 2051/2004 (JO L 355, 1.12.2004, p. 1).

      (2)  JO C 228, 31.7.2012, p. 3.


title: Decizia Comisiei din 15 decembrie 2010 de modificare, în sensul prelungirii perioadei de valabilitate, a Deciziei 2007/320/CE a Comisiei din 22 martie 2007 de constituire a Grupului de experți din statele membre în materie de digitalizare și conservare digitală

text:
               22.12.2010

               RO

               Jurnalul Oficial al Uniunii Europene

               C 349/5

         DECIZIA COMISIEI
   din 15 decembrie 2010
   de modificare, în sensul prelungirii perioadei de valabilitate, a Deciziei 2007/320/CE a Comisiei din 22 martie 2007 de constituire a Grupului de experți din statele membre în materie de digitalizare și conservare digitală (1)

   2010/C 349/04
   COMISIA EUROPEANĂ,
   având în vedere Tratatul privind funcționarea Uniunii Europene,
   întrucât:

               (1)

               Este oportun ca activitatea grupului denumit „Grupul de experți din statele membre în materie de digitalizare și conservare digitală” să continue nestânjenită până la sfârșitul anului 2013, în conformitate cu aceleași dispoziții stabilite prin Decizia 2007/320/CE.

               (2)

               Prin urmare, Decizia 2007/320/CE trebuie modificată în consecință,

         DECIDE:
   Articol unic
   La articolul 7 „Aplicabilitate” din Decizia 2007/320/CE, anul „2010” se înlocuiește cu anul „2013”.

      Adoptată la Bruxelles, 15 decembrie 2010.

            Pentru Comisie

         Neelie KROES

            Vicepreședinte

      (1)  JO L 119, 9.5.2007, p. 45.


title: 2013/656/PESC: Decizia EUCAP Sahel Niger/2/2013 a Comitetului politic și de securitate din 12 noiembrie 2013 privind numirea șefului misiunii PSAC a Uniunii Europene în Niger (EUCAP Sahel Niger)

text:
               15.11.2013

               RO

               Jurnalul Oficial al Uniunii Europene

               L 305/18

         DECIZIA EUCAP SAHEL NIGER/2/2013 A COMITETULUI POLITIC ȘI DE SECURITATE
   din 12 noiembrie 2013
   privind numirea șefului misiunii PSAC a Uniunii Europene în Niger (EUCAP Sahel Niger)
   (2013/656/PESC)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38 al treilea paragraf,
   având în vedere Decizia 2012/392/PESC a Consiliului din 16 iulie 2012 privind misiunea PSAC a Uniunii Europene în Niger (EUCAP Sahel Niger) (1), în special articolul 9 alineatul (1),
   întrucât:

               (1)

               În temeiul articolului 9 alineatul (1) din Decizia 2012/392/PESC, Comitetul politic și de securitate este autorizat, în conformitate cu articolul 38 din tratat, să adopte deciziile corespunzătoare în scopul exercitării controlului politic și a conducerii strategice a misiunii PSAC a Uniunii Europene în Niger (EUCAP Sahel Niger), incluzând îndeosebi decizia de numire a șefului misiunii.

               (2)

               Înaltul Reprezentant al Uniunii pentru afaceri externe și politica de securitate a propus numirea domnului Filip DE CEUNINCK în calitate de șef al misiunii EUCAP Sahel Niger, ad interim, pentru perioada cuprinsă între 1 noiembrie și 31 decembrie 2013,

         ADOPTĂ PREZENTA DECIZIE:
   Articolul 1
   Domnul Filip DE CEUNINCK este numit în calitate de șef al misiunii PSAC a Uniunii Europene în Niger (EUCAP Sahel Niger), ad interim, pentru perioada cuprinsă între 1 noiembrie și 31 decembrie 2013.
   Articolul 2
   Prezenta decizie intră în vigoare la data adoptării.
   Se aplică de la 1 noiembrie 2013.

      Adoptată la Bruxelles, 12 noiembrie 2013.

            Pentru Comitetul politic și de securitate

            Președintele

         W. STEVENS

      (1)  JO L 187, 17.7.2012, p. 48.


title: Decizia Parlamentului European din 23 aprilie 2009 privind descărcarea de gestiune pentru execuția bugetului Centrului European pentru Dezvoltarea Formării Profesionale aferent exercițiului financiar 2007

text:
               26.9.2009

               RO

               Jurnalul Oficial al Uniunii Europene

               L 255/141

         DECIZIA PARLAMENTULUI EUROPEAN
   din 23 aprilie 2009
   privind descărcarea de gestiune pentru execuția bugetului Centrului European pentru Dezvoltarea Formării Profesionale aferent exercițiului financiar 2007
   (2009/655/CE)
   PARLAMENTUL EUROPEAN,

               —

               având în vedere conturile anuale finale ale Centrului European pentru Dezvoltarea Formării Profesionale pentru exercițiul financiar 2007 (1),

               —

               având în vedere raportul Curții de Conturi privind conturile anuale finale ale Centrului European pentru Dezvoltarea Formării Profesionale pentru exercițiul financiar 2007, însoțit de răspunsurile centrului (2),

               —

               având în vedere Recomandarea Consiliului din 10 februarie 2009 (5588/2009 – C6-0060/2009),

               —

               având în vedere Tratatul CE, în special articolul 276,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3), în special articolul 185,

               —

               având în vedere Regulamentul (CEE) nr. 337/75 al Consiliului din 10 februarie 1975 privind înființarea Centrului European pentru Dezvoltarea Formării Profesionale (4), în special articolul 12a,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (5), în special articolul 94,

               —

               având în vedere articolul 71 și anexa V la Regulamentul său de procedură,

               —

               având în vedere raportul Comisiei pentru control bugetar (A6-0177/2009),

               1.

               acordă directorului Centrului European pentru Dezvoltarea Formării Profesionale descărcarea de gestiune pentru execuția bugetului centrului aferent exercițiului financiar 2007;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului Centrului European pentru Dezvoltarea Formării Profesionale, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Preşedintele

         Hans-Gert PÖTTERING

            Secretarul General

         Klaus WELLE

      (1)  JO C 278, 31.10.2008, p. 45.

      (2)  JO C 311, 5.12.2008, p. 130.

      (3)  JO L 248, 16.9.2002, p. 1.

      (4)  JO L 39, 13.2.1975, p. 1.

      (5)  JO L 357, 31.12.2002, p. 72.
   REZOLUȚIA PARLAMENTULUI EUROPEAN
   din 23 aprilie 2009
   conținând observațiile care fac parte integrantă din decizia privind descărcarea de gestiune pentru execuția bugetului Centrului European pentru Dezvoltarea Formării Profesionale aferent exercițiului financiar 2007
   PARLAMENTUL EUROPEAN,

               —

               având în vedere conturile anuale finale ale Centrului European pentru Dezvoltarea Formării Profesionale pentru exercițiul financiar 2007 (1),

               —

               având în vedere raportul Curții de Conturi privind conturile anuale finale ale Centrului European pentru Dezvoltarea Formării Profesionale pentru exercițiul financiar 2007, însoțit de răspunsurile centrului (2),

               —

               având în vedere Recomandarea Consiliului din 10 februarie 2009 (5588/2009 – C6-0060/2009),

               —

               având în vedere Tratatul CE, în special articolul 276,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3), în special articolul 185,

               —

               având în vedere Regulamentul (CEE) nr. 337/75 al Consiliului din 10 februarie 1975 privind înființarea Centrului European pentru Dezvoltarea Formării Profesionale (4), în special articolul 12a,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (5), în special articolul 94,

               —

               având în vedere articolul 71 și anexa V la Regulamentul său de procedură,

               —

               având în vedere raportul Comisiei pentru control bugetar (A6-0177/2009),

               A.

               întrucât Curtea de Conturi (CCE) a declarat că a obținut asigurări rezonabile cu privire la fiabilitatea conturilor anuale pentru exercițiul financiar 2007 și cu privire la legalitatea și regularitatea operațiunilor subiacente;

               B.

               întrucât, la 22 aprilie 2008, Parlamentul a acordat directorului Centrului European pentru Dezvoltarea Formării Profesionale descărcarea de gestiune pentru execuția bugetului centrului aferent exercițiului financiar 2006 (6), iar în rezoluția care însoțea decizia de descărcare de gestiune, inter alia, atrăgea atenția asupra observațiilor CCE privind proporția ridicată a reportărilor și anulărilor, privind absența unei proceduri adecvate de inventariere pentru identificarea, înregistrarea și capitalizarea activelor, privind documentația incompletă referitoare la procesele de control intern și privind unele probleme legate de procedura de achiziții,

               1.

               felicită centrul pentru faptul că, spre deosebire de exercițiile anterioare, a primit o declarație de asigurare fără rezerve din partea CCE pentru exercițiul financiar 2007, nu doar în ceea ce privește conturile, ci și în ceea ce privește operațiunile subiacente;

               2.

               ia act de observația CCE conform căreia deseori obiectivele și indicatorii de performanță nu au fost măsurabili, deși programul de lucru al centrului pentru 2007 includea obiective specifice pentru fiecare activitate și descria detaliat rezultatele care urmau a fi obținute; este de acord cu CCE că, în această situație, rezultatele sunt dificil de evaluat;

               3.

               remarcă faptul că centrul lucrează la o formulare mai exactă a obiectivelor și a indicatorilor de performanță și că a început să întocmească bugetul pe activități începând cu exercițiul financiar 2008;

               4.

               sprijină recomandarea CCE ca centrul să își definească obiective precise și să stabilească, în programarea sa, corelații clare între obiective și resursele bugetare necesare pentru atingerea lor;

               5.

               solicită centrului să prezinte, în raportul său anual de activitate pe 2008, măsurile luate ca urmare a recomandărilor CCE;

               6.

               pentru alte observații, cu caracter orizontal, care însoțesc decizia privind descărcarea de gestiune, face trimitere la Rezoluția sa din 23 aprilie 2009 referitoare la gestiunea financiară și controlul agențiilor europene (7).

      (1)  JO C 278, 31.10.2008, p. 45.

      (2)  JO C 311, 5.12.2008, p. 130.

      (3)  JO L 248, 16.9.2002, p. 1.

      (4)  JO L 39, 13.2.1975, p. 1.

      (5)  JO L 357, 31.12.2002, p. 72.

      (6)  JO L 88, 31.3.2009, p. 109.

      (7)  A se vedea pagina 206 din prezentul Jurnal Oficial.


title: Decizia 2007/244/PESC a Consiliului din 23 aprilie 2007 de punere în aplicare a Acțiunii comune 2005/557/PESC privind acțiunea Uniunii Europene de susținere civilă și militară a misiunii Uniunii Africane în regiunea sudaneză Darfur

text:
               24.4.2007

               RO

               Jurnalul Oficial al Uniunii Europene

               L 106/63

      DECIZIA 2007/244/PESC A CONSILIULUI

   din 23 aprilie 2007
   de punere în aplicare a Acțiunii comune 2005/557/PESC privind acțiunea Uniunii Europene de susținere civilă și militară a misiunii Uniunii Africane în regiunea sudaneză Darfur
   CONSILIUL UNIUNII EUROPENE,
   având în vedere Acțiunea comună 2005/557/PESC a Consiliului din 18 iulie 2005 privind acțiunea Uniunii Europene de susținere civilă și militară a misiunii Uniunii Africane în regiunea sudaneză Darfur (1), în special articolul 8 alineatul (1) paragraful al doilea, coroborat cu articolul 23 alineatul (2) din Tratatul privind Uniunea Europeană,
   întrucât:

               (1)

               La 17 octombrie 2006, Consiliul a adoptat Decizia 2006/725/PESC (2) privind punerea în aplicare a Acțiunii comune 2005/557/PESC privind acțiunea Uniunii Europene de susținere civilă și militară a misiunii Uniunii Africane în regiunea sudaneză Darfur, prin care s-a prelungit termenul de finanțare a componentei civile a acesteia până la 30 aprilie 2007.

               (2)

               Până la trecerea misiunii Uniunii Africane (UA) la un mod de funcționare hibridă ONU/UA, Consiliul a decis, în conformitate cu articolul 2 din Decizia 2006/486/PESC (3), asupra continuării acțiunii Uniunii Europene de susținere civilă și militară a misiunii Uniunii Africane în regiunea sudaneză Darfur.

               (3)

               Prin urmare, în ceea ce privește componenta civilă, Consiliul ar trebui să decidă cu privire la finanțarea continuării acțiunii de susținere respective.

               (4)

               Acțiunea de susținere va fi întreprinsă în contextul unei stări de fapt care s-ar putea deteriora și care ar putea aduce prejudicii obiectivelor Politicii Externe și de Securitate Comună prevăzute la articolul 11 din tratat,

         DECIDE:
   Articolul 1
   (1)   Valoarea de referință destinată să acopere cheltuielile corespunzătoare punerii în aplicare a părții II din Acțiunea comună 2005/557/PESC, de la 1 mai 2007 până la 31 octombrie 2007, este de 2 125 000 EUR. Această sumă trebuie să acopere perioada mandatului în desfășurare al misiunii Uniunii Africane în regiunea sudaneză Darfur (AMIS) și o perioadă imediat următoare de tranziție care să conducă la o posibilă trecere la un mod de funcționare hibridă ONU/UA.
   (2)   Cheltuielile finanțate din suma menționată la alineatul (1) se gestionează în conformitate cu procedurile și normele Comunității Europene aplicabile bugetului general al Uniunii Europene, cu excepția faptului că nicio prefinanțare nu rămâne în proprietatea Comunității.
   Resortisanții statelor terțe sunt autorizați să participe la licitații în vederea adjudecării de contracte.
   (3)   Cheltuielile sunt eligibile de la 1 mai 2007.
   Articolul 2
   Până la 30 iunie 2007, Consiliul evaluează dacă trebuie continuată acțiunea UE de susținere.
   Articolul 3
   Prezenta decizie întră în vigoare la data adoptării.
   Articolul 4
   Prezenta decizie se publică în Jurnalul Oficial al Uniunii Europene.

      Adoptată la Luxemburg, 23 aprilie 2007.

            Pentru Consiliu

            Președintele

         F.-W. STEINMEIER

      (1)  JO L 188, 20.7.2005, p. 46.

      (2)  JO L 296, 26.10.2006, p. 24.

      (3)  Decizia 2006/486/PESC a Consiliului din 11 iulie 2006 privind punerea în aplicare a Acțiunii comune 2005/557/PESC privind acțiunea Uniunii Europene de susținere civilă și militară a misiunii Uniunii Africane în regiunea sudaneză Darfur (JO L 192, 13.7.2006, p. 30).


title: 2013/272/UE: Decizia Consiliului European din 22 mai 2013 privind numărul de membri ai Comisiei Europene

text:
               18.6.2013

               RO

               Jurnalul Oficial al Uniunii Europene

               L 165/98

         DECIZIA CONSILIULUI EUROPEAN
   din 22 mai 2013
   privind numărul de membri ai Comisiei Europene
   (2013/272/UE)
   CONSILIUL EUROPEAN,
   având în vedere Tratatul privind Uniunea Europeană, în special articolul 17 alineatul (5),
   întrucât,

               (1)

               În cadrul reuniunilor sale din 11-12 decembrie 2008 și, respectiv, 18-19 iunie 2009, Consiliul European a luat act de preocupările poporului irlandez în ceea ce privește Tratatul de la Lisabona și, prin urmare, a convenit ca, în cazul intrării în vigoare a Tratatului de la Lisabona, să fie luată o decizie, în conformitate cu procedurile juridice necesare, în sensul includerii în continuare în componența Comisiei a câte unui resortisant din fiecare stat membru.

               (2)

               Decizia privind numărul de membri ai Comisiei ar trebui să fie adoptată în timp util, înainte de numirea Comisiei care trebuie să își intre în atribuții la 1 noiembrie 2014.

               (3)

               Implicațiile prezentei decizii ar trebui să fie reexaminate permanent,

         ADOPTĂ PREZENTA DECIZIE:
   Articolul 1
   Comisia este compusă dintr-un număr de membri, inclusiv președintele și Înaltul Reprezentant al Uniunii pentru afaceri externe și politica de securitate, care să fie egal cu numărul de state membre.
   Articolul 2
   Consiliul European reexaminează prezenta decizie, având în vedere efectul ei asupra funcționării Comisiei, cu suficient timp înainte fie de numirea primei Comisii care urmează datei aderării celui de-al treizecilea stat membru, fie de numirea Comisiei care urmează celei care trebuie să își intre în atribuții la 1 noiembrie 2014, oricare dintre acestea intervine mai devreme.
   Articolul 3
   Prezenta decizie intră în vigoare în ziua următoare datei publicării sale în Jurnalul Oficial al Uniunii Europene.
   Se aplică de la 1 noiembrie 2014.

      Adoptată la Bruxelles, 22 mai 2013.

            Pentru Consiliul European

            Președintele

         H. VAN ROMPUY


1. Decizia Parlamentului European din 24 aprilie 2007 privind descărcarea de gestiune pentru execuţia bugetului general al Uniunii Europene aferent exerciţiului financiar 2005, Secţiunea II - Consiliu (C6-0466/2006 - 2006/2072(DEC))


title: 2011/605/UE: Decizia Parlamentului European din 10 mai 2011 privind închiderea conturilor Agenției Europene pentru Gestionarea Cooperării Operative la Frontierele Externe ale Statelor Membre ale Uniunii Europene pentru exercițiul financiar 2009

text:
               27.9.2011

               RO

               Jurnalul Oficial al Uniunii Europene

               L 250/230

         DECIZIA PARLAMENTULUI EUROPEAN
   din 10 mai 2011
   privind închiderea conturilor Agenției Europene pentru Gestionarea Cooperării Operative la Frontierele Externe ale Statelor Membre ale Uniunii Europene pentru exercițiul financiar 2009
   (2011/605/UE)
   PARLAMENTUL EUROPEAN,

               —

               având în vedere conturile anuale finale ale Agenției Europene pentru Gestionarea Cooperării Operative la Frontierele Externe ale statelor membre ale Uniunii Europene pentru exercițiul financiar 2009,

               —

               având în vedere Raportul Curții de Conturi privind conturile anuale ale Agenției Europene pentru Gestionarea Cooperării Operative la Frontierele Externe ale statelor membre ale Uniunii Europene pentru exercițiul financiar 2009, însoțit de răspunsurile Agenției (1),

               —

               având în vedere Recomandarea Consiliului din 15 februarie 2011 (05892/2011 – C7-0052/2011),

               —

               având în vedere articolul 276 din Tratatul CE și articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (CE) nr. 2007/2004 al Consiliului din 26 octombrie 2004 de instituire a Agenției Europene pentru Gestionarea Cooperării Operative la Frontierele Externe ale statelor membre ale Uniunii Europene (3), în special articolul 30,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A7-0145/2011),

               1.

               aprobă închiderea conturilor Agenției Europene pentru Gestionarea Cooperării Operative la Frontierele Externe ale statelor membre ale Uniunii Europene pentru exercițiul financiar 2009;

               2.

               încredințează Președintelui sarcina de a transmite prezenta decizie directorului executiv al Agenției Europene pentru Gestionarea Cooperării Operative la Frontierele Externe ale statelor membre ale Uniunii Europene, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO C 338, 14.12.2010, p. 40.

      (2)  JO L 248, 16.9.2002, p. 1.

      (3)  JO L 349, 25.11.2004, p. 1.

      (4)  JO L 357, 31.12.2002, p. 72.


title: Decizia (UE) 2015/835 a Consiliului din 11 mai 2015 privind poziția care urmează să fie adoptată, în numele Uniunii Europene, în cadrul Comisiei mixte UE-AELS privind tranzitul comun referitoare la adoptarea unei decizii de modificare a Convenției privind regimul de tranzit comun

text:
                  29.5.2015

                  RO

                  Jurnalul Oficial al Uniunii Europene

                  L 132/69

            DECIZIA (UE) 2015/835 A CONSILIULUI
      din 11 mai 2015
      privind poziția care urmează să fie adoptată, în numele Uniunii Europene, în cadrul Comisiei mixte UE-AELS privind tranzitul comun referitoare la adoptarea unei decizii de modificare a Convenției privind regimul de tranzit comun
      CONSILIUL UNIUNII EUROPENE,
      având în vedere Tratatul privind funcționarea Uniunii Europene, în special articolul 207 alineatul (4), coroborat cu articolul 218 alineatul (9),
      având în vedere propunerea Comisiei Europene,
      întrucât:

                  (1)

                  Articolul 15a din Convenția încheiată între Comunitatea Economică Europeană, Republica Austria, Republica Finlanda, Republica Islanda, Regatul Norvegiei, Regatul Suediei și Confederația Elvețiană privind regimul de tranzit comun (1) (denumită în continuare „convenția”) permite ca o țară terță să devină parte contractantă la convenție printr-o decizie a Comisiei mixte instituite de convenție de a invita țara respectivă să adere.

                  (2)

                  Articolul 15 din convenție împuternicește Comisia mixtă UE-AELS să recomande și să adopte, prin decizie, modificări la convenție și la apendicele la aceasta.

                  (3)

                  Fosta Republică iugoslavă a Macedoniei și-a exprimat oficial dorința de a adera la regimul de tranzit comun.

                  (4)

                  Dat fiind că a îndeplinit cerințele de ordin juridic, structural și de tehnologie informațională care reprezintă condițiile prealabile pentru aderare și ca urmare a procedurii oficiale de aderare, fosta Republică iugoslavă a Macedoniei poate adera la convenție.

                  (5)

                  Extinderea regimului de tranzit comun va necesita modificări ale convenției privind noi referințe lingvistice în limba oficială a fostei Republici iugoslave a Macedoniei și adaptările corespunzătoare ale documentelor de garanție.

                  (6)

                  Modificările propuse au fost prezentate și discutate în cadrul grupului de lucru UE-AELS privind tranzitul comun și simplificarea formalităților în comerțul cu mărfuri, iar textul a primit aprobarea preliminară.

                  (7)

                  Prin urmare, poziția Uniunii cu privire la modificările propuse ar trebui să se bazeze pe proiectul de decizie atașat,

            ADOPTĂ PREZENTA DECIZIE:
      Articolul 1
      Poziția care urmează să fie adoptată în numele Uniunii în cadrul Comisiei mixte UE-AELS privind tranzitul comun se bazează pe proiectul de decizie atașat la prezenta decizie.
      Reprezentanții Uniunii în cadrul Comisiei mixte UE-AELS pot conveni asupra unor modificări minore aduse prezentului proiect de decizie.
      Articolul 2
      Prezenta decizie intră în vigoare la 1 iunie 2015.

         Adoptată la Bruxelles, 11 mai 2015.

               Pentru Consiliu

               Președintele

            J. DŪKLAVS

         (1)  JO L 226, 13.8.1987, p. 2.

         PROIECT
         DECIZIA nr. …/2015 A COMISIEI MIXTE UE-AELS PRIVIND TRANZITUL COMUN
         din …
         de modificare a Convenției privind regimul de tranzit comun
         COMISIA MIXTĂ UE-AELS,
         având în vedere Convenția din 20 mai 1987 privind regimul de tranzit comun (1), în special articolul 15 alineatul (3) litera (a),
         întrucât:

                     (1)

                     Fosta Republică iugoslavă a Macedoniei și-a exprimat dorința de a adera la Convenția din 20 mai 1987 privind regimul de tranzit comun (denumită în continuare „convenția”) și a fost invitată să adere prin Decizia nr. …/2015 din … 2015 (*) de către Comisia mixtă înființată în temeiul respectivei convenții.

                     (2)

                     În consecință, versiunile în limba oficială a fostei Republici iugoslave a Macedoniei ale referințelor utilizate în convenție ar trebui incluse în convenție în ordinea corespunzătoare.

                     (3)

                     Aplicarea prezentei decizii ar trebui să fie legată de data aderării fostei Republici iugoslave a Macedoniei la convenție.

                     (4)

                     Pentru a permite utilizarea unor formulare de garanție tipărite în conformitate cu criteriile în vigoare înainte de data aderării fostei Republici iugoslave a Macedoniei, ar trebui stabilită o perioadă de tranziție în timpul căreia formularele tipărite ar putea fi utilizate în continuare, cu anumite adaptări.

                     (5)

                     Prin urmare, convenția ar trebui modificată în consecință,

               ADOPTĂ PREZENTA DECIZIE:
         Articolul 1
         Apendicele III la Convenția privind regimul de tranzit comun se modifică în conformitate cu anexa la prezenta decizie.
         Articolul 2
         (1)   Prezenta decizie se aplică de la 1 iulie 2015.
         (2)   Formularele bazate pe formularele-tip din anexele C1, C2, C3, C4, C5, C6 la apendicele III, astfel cum era în vigoare la 1 decembrie 2012, pot fi utilizate în continuare, până la 1 mai 2016, sub rezerva adaptărilor geografice necesare și a adaptărilor referitoare la adresa de serviciu sau la agentul autorizat.

            Adoptată la Bruxelles, … 2015.

                  Pentru Comisia mixtă UE-AELS

                  Președintele

            (1)  JO L 226, 13.8.1987, p. 2.

            (*)  JO: A se introduce numărul de referință și data adoptării deciziei cuprinse în documentul ST08194/2015.

         ANEXĂ

                     1.

                     În anexa B1, în caseta 51, se adaugă următoarea liniuță între Letonia și Malta:

                                 —

                                    „MK (*) fosta Republică iugoslavă a Macedoniei”
                                 .

                     2.

                     În anexa B6, titlul III se modifică după cum urmează:

                                 2.1.

                                 în prima parte a tabelului „Validitate limitată – 99200”, se adaugă următoarea liniuță înainte de MT:

                                             —

                                                „MK (*) Ограничено важење”
                                             .

                                 2.2.

                                 în a doua parte a tabelului „Dispensă – 99201”, se adaugă următoarea liniuță înainte de MT:

                                             —

                                                „MK (*) Изземање”
                                             .

                                 2.3.

                                 în a treia parte a tabelului „Probă alternativă – 99202”, se adaugă următoarea liniuță înainte de MT:

                                             —

                                                „MK (*) Алтернативен доказ”
                                             .

                                 2.4.

                                 în a patra parte a tabelului „Diferențe: Mărfuri prezentate la biroul … (nume și țara) – 99203”, se adaugă următoarea liniuță înainte de MT:

                                             —

                                                „MK (*) Разлики: Испостава каде стоките се ставени на увид … (назив и земја)”
                                             .

                                 2.5.

                                 în a cincea parte a tabelului „Ieșire din … supusă restricțiilor sau impozitelor prin Regulamentul/Directiva/Decizia nr. … – 99204”, se adaugă următoarea liniuță înainte de MT:

                                             —

                                                „MK (*) Излез од … предмет на ограничувања или давачки согласно Уредба/Директива/Решение № ….”
                                             .

                                 2.6.

                                 în a șasea parte a tabelului „Dispensă de itinerariu obligatoriu – 99205”, se adaugă următoarea liniuță înainte de MT:

                                             —

                                                „MK (*) Изземање од пропишан правец на движење”
                                             .

                                 2.7.

                                 în a șaptea parte a tabelului „Expeditor agreat – 99206”, se adaugă următoarea liniuță înainte de MT:

                                             —

                                                „MK (*) Овластен испраќач”
                                             .

                                 2.8.

                                 în a opta parte a tabelului „Dispensă de semnătură – 99207”, se adaugă următoarea liniuță înainte de MT:

                                             —

                                                „MK (*) Изземање од потпис”
                                             .

                                 2.9.

                                 în a noua parte a tabelului „GARANȚIE GLOBALĂ INTERZISĂ – 99208”, se adaugă următoarea liniuță înainte de MT:

                                             —

                                                „MK (*) ЗАБРАНА ЗА УПОТРЕБА НА ОПШТА ГАРАНЦИЈА”
                                             .

                                 2.10.

                                 în a zecea parte a tabelului „UTILIZARE NELIMITATĂ – 99209”, se adaugă următoarea liniuță înainte de MT:

                                             —

                                                „MK (*) УПОТРЕБА БЕЗ ОГРАНИЧУВАЊЕ”
                                             .

                                 2.11.

                                 în a unsprezecea parte a tabelului „Emis ulterior – 99210”, se adaugă următoarea liniuță înainte de MT:

                                             —

                                                „MK (*) Дополнително издадено”
                                             .

                                 2.12.

                                 în a douăsprezecea parte a tabelului „Diverși – 99211”, se adaugă următoarea liniuță înainte de MT:

                                             —

                                                „MK (*) Различни”
                                             .

                                 2.13.

                                 în a treisprezecea parte a tabelului „Vrac – 99212”, se adaugă următoarea liniuță înainte de MT:

                                             —

                                                „MK (*) Рефус”
                                             .

                                 2.14.

                                 în a paisprezecea parte a tabelului „Expeditor – 99213”, se adaugă următoarea liniuță înainte de MT:

                                             —

                                                „MK (*) Испраќач
                                             .

                     3.

                     Anexa C1 se înlocuiește cu următorul text:

                        „ANEXA C1
                        Regimul de tranzit comun/de tranzit comunitar
                        Document de garanție
                        Garanție individuală
                        I.   Angajamentul garantului

                                    1.

                                    Subsemnatul (subsemnata) (1), … domiciliat(ă) în (2) … se face garant solidar la biroul de garanție din … până la valoarea maximă de … în favoarea Uniunii Europene (constituită din Regatul Belgiei, Republica Bulgaria, Republica Cehă, Regatul Danemarcei, Republica Federală Germania, Republica Estonia, Irlanda, Republica Elenă, Regatul Spaniei, Republica Franceză, Republica Croația, Republica Italiană, Republica Cipru, Republica Letonia, Republica Lituania, Marele Ducat al Luxemburgului, Ungaria, Republica Malta, Regatul Țărilor de Jos, Republica Austria, Republica Polonă, Republica Portugheză, România, Republica Slovenia, Republica Slovacă, Republica Finlanda, Regatul Suediei, Regatul Unit al Marii Britanii și Irlandei de Nord), Republicii Islanda, fostei Republici iugoslave a Macedoniei, Regatului Norvegiei, Confederației Elvețiene, Republicii Turcia, Principatului Andorra și Republicii San Marino (3) pentru orice sumă pentru care (4) … este sau ar deveni debitor față de țările menționate anterior, atât în principal și în adițional, cât și pentru cheltuieli și accesorii, excluzând penalitățile, cu titlu de datorie constituită din drepturi și din alte taxe aplicabile mărfurilor descrise mai jos, plasate sub regimul de tranzit comunitar sau comun de la biroul de plecare din … la biroul de destinație din ….
                                    Descrierea mărfurilor: …

                                    2.

                                    Subsemnatul (subsemnata) mă oblig să efectuez, la prima cerere scrisă a autorităților competente din țările menționate la punctul 1, plata sumelor cerute fără a putea să o amân mai mult de 30 de zile de la data cererii, în afară de cazul în care subsemnatul (subsemnata) sau orice altă persoană interesată stabilesc/stabilește, înaintea expirării acestui termen, într-un mod considerat satisfăcător de autoritățile competente, că operațiunea s-a încheiat.
                                    Autoritățile competente pot, la cererea subsemnatului (subsemnatei) și pentru motive recunoscute ca fiind valabile, să prelungească, dincolo de termenul de 30 de zile începând cu data cererii de plată, termenul în care subsemnatul (subsemnata) este obligat(ă) să efectueze plata sumelor cerute. Cheltuielile care rezultă din acordarea acestui termen suplimentar, în special dobânzile, trebuie să fie calculate astfel încât valoarea lor să fie echivalentă cu cea care ar fi percepută în acest scop pe piața monetară sau financiară a țării în cauză.

                                    3.

                                    Prezentul angajament este valabil începând cu data acceptării sale de către biroul de garanție. Subsemnatul (subsemnata) rămân răspunzător (răspunzătoare) de plata datoriei apărute cu ocazia operațiunii de tranzit comunitar sau comun la care se referă prezentul angajament, care a debutat înainte de data intrării în vigoare a unei revocări sau a unei rezilieri a actului de garanție, chiar dacă cererea de plată a fost făcută ulterior.

                                    4.

                                    În sensul prezentului angajament, subsemnatul îmi dau adresa de serviciu (5) din fiecare dintre celelalte țări menționate la punctul 1:

                                                Țara

                                                Numele și prenumele sau denumirea societății comerciale și adresa completă

                                          Subsemnatul (subsemnata) recunosc că toată corespondența, avizele și toate formalitățile sau procedurile referitoare la prezentul angajament, adresate sau efectuate în scris la una dintre adresele de serviciu, vor fi acceptate ca fiindu-i remise cum se cuvine acestuia (acesteia).
                                    Subsemnatul (subsemnata) recunosc competența instanțelor din localitățile în care am o adresă de serviciu.
                                    Subsemnatul (subsemnata) mă angajez să mențin adresele de serviciu sau, dacă sunt obligat(ă) să modific una sau mai multe dintre adresele de serviciu, să informez în prealabil biroul de garanție în legătură cu acest lucru.
                                    Întocmit la …, la data de …
                                    …
                                    (Semnătura) (6)

                              II.   Acceptarea de către biroul de garanție

                        Biroul de garanție …
                        Angajamentul garantului acceptat la data de … pentru a acoperi operațiunea de tranzit comunitar/comun efectuată în conformitate cu declarația de tranzit nr. … din … (7).
                        (Ștampila și semnătura)”

                     4.

                     Anexa C2 se înlocuiește cu următorul text:

                        „ANEXA C2
                        Regimul de tranzit comun/de tranzit comunitar
                        Document de garanție
                        Garanție individuală sub formă de titluri
                        I.   Angajamentul garantului

                                    1.

                                    Subsemnatul (subsemnata) (8) … domiciliat(ă) în … (9) se face garant solidar la biroul de garanție din … în favoarea Uniunii Europene (constituită din Regatul Belgiei, Republica Bulgaria, Republica Cehă, Regatul Danemarcei, Republica Federală Germania, Republica Estonia, Irlanda, Republica Elenă, Regatul Spaniei, Republica Franceză, Republica Croația, Republica Italiană, Republica Cipru, Republica Letonia, Republica Lituania, Marele Ducat al Luxemburgului, Ungaria, Republica Malta, Regatul Țărilor de Jos, Republica Austria, Republica Polonă, Republica Portugheză, România, Republica Slovenia, Republica Slovacă, Republica Finlanda, Regatul Suediei, Regatul Unit al Marii Britanii și Irlandei de Nord), Republicii Islanda, fostei Republici iugoslave a Macedoniei, Regatului Norvegiei, Confederației Elvețiene, Republicii Turcia, Principatului Andorra și Republicii San Marino (10), pentru orice sumă pentru care un principal obligat este sau ar deveni debitor față de țările menționate anterior, atât în principal și în adițional, cât și pentru cheltuieli și accesorii, excluzând penalitățile, cu titlu de datorie constituită din drepturi și din alte taxe aplicabile mărfurilor plasate sub regimul de tranzit comunitar sau comun, față de care eu, subsemnatul (subsemnata), am consimțit să-mi angajez responsabilitatea, prin emiterea de titluri de garanție izolată, și aceasta până la concurența unei sume maxime de 7 000 EUR per titlu.

                                    2.

                                    Subsemnatul (subsemnata) mă oblig să efectuez, la prima cerere scrisă a autorităților competente din țările menționate la punctul 1, plata sumelor cerute, până la concurența sumei de 7 000 EUR pe titlu de garanție individuală, fără a putea să o amân mai mult de 30 de zile de la data cererii, în afară de cazul în care subsemnatul (subsemnata) sau orice altă persoană interesată stabilesc/stabilește, înaintea expirării acestui termen, într-un mod considerat satisfăcător de autoritățile competente, că operațiunea s-a încheiat.
                                    Autoritățile competente pot, la cererea subsemnatului (subsemnatei) și pentru motive recunoscute ca fiind valabile, să prelungească, dincolo de termenul de 30 de zile începând cu data cererii de plată, termenul în care subsemnatul (subsemnata) este obligat(ă) să efectueze plata sumelor cerute. Cheltuielile care rezultă din acordarea acestui termen suplimentar, în special dobânzile, trebuie să fie calculate astfel încât valoarea lor să fie echivalentă cu cea care ar fi percepută în acest scop pe piața monetară sau financiară a țării în cauză.

                                    3.

                                    Prezentul angajament este valabil începând cu data acceptării sale de către biroul de garanție. Subsemnatul (subsemnata) rămân răspunzător (răspunzătoare) de plata datoriei apărute cu ocazia oricărei operațiuni de tranzit comunitar sau comun la care se referă prezentul angajament, care a debutat înainte de data intrării în vigoare a unei revocări sau a unei rezilieri a actului de garanție, chiar dacă cererea de plată a fost făcută ulterior.

                                    4.

                                    În sensul prezentului angajament, subsemnatul (subsemnata) îmi dau adresa de serviciu (11) din fiecare dintre celelalte țări menționate la punctul 1:

                                                Țara

                                                Numele și prenumele sau denumirea societății comerciale și adresa completă

                                          Subsemnatul (subsemnata) recunosc că toată corespondența, avizele și toate formalitățile sau procedurile referitoare la prezentul angajament, adresate sau efectuate în scris la una dintre adresele de serviciu, vor fi acceptate ca fiindu-mi remise cum se cuvine.
                                    Subsemnatul (subsemnata) recunosc competența instanțelor din localitățile în care acesta (aceasta) am o adresă de serviciu.
                                    Subsemnatul (subsemnata) mă angajez să mențin adresele de serviciu sau, dacă sunt obligat(ă) să modific una sau mai multe dintre adresele de serviciu, să informez în prealabil biroul de garanție în legătură cu acest lucru.
                                    Întocmit la …, la data de …
                                    …
                                    (Semnătura) (12)

                              II.   Acceptarea de către biroul de garanție

                        Biroul de garanție
                        …
                        Angajamentul garantului acceptat la data de
                        …
                        …
                        (Ștampila și semnătura)”

                     5.

                     Anexa C4 se înlocuiește cu următorul text:

                        „ANEXA C4
                        Regimul de tranzit comun/de tranzit comunitar
                        Document de garanție
                        Garanție globală
                        I.   Angajamentul garantului

                                    1.

                                    Subsemnatul (subsemnata) (13), … domiciliat(ă) în (14) … se face garant solidar la biroul de garanție din … până la valoarea maximă de …, reprezentând 100/50/20 % (15) din suma de referință în favoarea Uniunii Europene (constituită din Regatul Belgiei, Republica Bulgaria, Republica Cehă, Regatul Danemarcei, Republica Federală Germania, Republica Estonia, Irlanda, Republica Elenă, Regatul Spaniei, Republica Franceză, Republica Croația, Republica Italiană, Republica Cipru, Republica Letonia, Republica Lituania, Marele Ducat al Luxemburgului, Ungaria, Republica Malta, Regatul Țărilor de Jos, Republica Austria, Republica Polonă, Republica Portugheză, România, Republica Slovenia, Republica Slovacă, Republica Finlanda, Regatul Suediei, Regatul Unit al Marii Britanii și Irlandei de Nord), Republicii Islanda, fostei Republici iugoslave a Macedoniei, Regatului Norvegiei, Confederației Elvețiene, Republicii Turcia, Principatului Andorra și Republicii San Marino (16) pentru orice sumă pentru care (17) … este sau ar deveni debitor față de țările menționate anterior, atât în principal și în adițional, cât și pentru cheltuieli și accesorii, excluzând penalitățile, cu titlu de datorie constituită din drepturi și din alte taxe aplicabile mărfurilor descrise mai jos, plasate sub regimul de tranzit comunitar sau comun.

                                    2.

                                    Subsemnatul (subsemnata) mă oblig să efectuez, la prima cerere scrisă a autorităților competente din țările menționate la punctul 1, plata sumelor cerute până la valoarea maximă menționată anterior și fără a putea să o amân mai mult de 30 de zile de la data cererii, în afară de cazul în care subsemnatul (subsemnata) sau orice altă persoană interesată stabilesc/stabilește, înaintea expirării acestui termen și într-un mod considerat satisfăcător de autoritățile competente, că operațiunea s-a încheiat.
                                    Autoritățile competente pot, la cererea subsemnatului (subsemnatei) și pentru motive recunoscute ca fiind valabile, să prelungească, dincolo de termenul de 30 de zile începând cu data cererii de plată, termenul în care subsemnatul (subsemnata) este obligat(ă) să efectueze plata sumelor cerute. Cheltuielile care rezultă din acordarea acestui termen suplimentar, în special dobânzile, trebuie să fie calculate astfel încât valoarea lor să fie echivalentă cu cea care ar fi percepută în acest scop pe piața monetară sau financiară a țării în cauză.
                                    Această sumă nu poate fi scăzută din sumele deja plătite în conformitate cu prezentul angajament decât atunci când subsemnatul (subsemnata) este invitat(ă) să plătească o datorie apărută cu ocazia unei operațiuni de tranzit comunitar sau comun care a început înainte de primirea cererii de plată precedente sau în cele 30 de zile care urmează acesteia.

                                    3.

                                    Prezentul angajament este valabil începând cu data acceptării sale de către biroul de garanție. Subsemnatul (subsemnata) rămân răspunzător (răspunzătoare) de plata datoriei apărute cu ocazia oricărei operațiuni de tranzit comunitar sau comun la care se referă prezentul angajament, care a debutat înainte de data intrării în vigoare a unei revocări sau a unei rezilieri a actului de garanție, chiar dacă cererea de plată a fost făcută ulterior.

                                    4.

                                    În sensul prezentului angajament, subsemnatul (subsemnata) îmi dau adresa de serviciu (18) din fiecare dintre celelalte țări menționate la punctul 1:

                                                Țara

                                                Numele și prenumele sau denumirea societății comerciale și adresa completă

                                          Subsemnatul (subsemnata) recunosc că toată corespondența, avizele și toate formalitățile sau procedurile referitoare la prezentul angajament, adresate sau efectuate în scris la una dintre adresele de serviciu, vor fi acceptate ca fiindu-i remise cum se cuvine acestuia (acesteia).
                                    Subsemnatul (subsemnata) recunosc competența instanțelor din localitățile în care acesta (aceasta) am o adresă de serviciu.
                                    Subsemnatul (subsemnata) mă angajez să mențin adresele de serviciu sau, dacă sunt obligat(ă) să modific una sau mai multe dintre adresele de serviciu, să informez în prealabil biroul de garanție în legătură cu acest lucru.
                                    Întocmit la …, la data de …
                                    …
                                    (Semnătura) (19)

                              II.   Acceptarea de către biroul de garanție

                        Biroul de garanție
                        …
                        Angajamentul garantului acceptat la data de
                        …
                        …
                        (Ștampila și semnătura)”

                     6.

                     În caseta 7 din anexa C5, cuvintele „fosta Republică iugoslavă a Macedoniei” se introduc între cuvintele „Islanda” și „Norvegia”.

                     7.

                     În caseta 6 din anexa C6, cuvintele „fosta Republică iugoslavă a Macedoniei” se introduc între cuvintele „Islanda” și „Norvegia”.

            (1)  Numele și prenumele sau denumirea societății comerciale.

            (2)  Adresa completă.

            (3)  A se elimina numele părții (părților) contractante sau al statelor (Andorra sau San Marino) ale căror teritorii nu sunt tranzitate. Trimiterea la Principatul Andorra și la Republica San Marino nu se aplică decât operațiunii de tranzit comunitar.

            (4)  Numele și prenumele sau denumirea societății comerciale.

            (5)  În cazul în care, în legislația statului respectiv, nu există nicio prevedere privind adresa de serviciu, garantul numește, în această țară, un agent autorizat să primească toate comunicările adresate lui, iar confirmarea prevăzută la punctul 4 al doilea paragraf și angajamentele luate la punctul 4 al patrulea paragraf trebuie să corespundă. Instanțele localității în care se situează adresele de serviciu ale garantului sau ale agenților săi sunt competente în cazul disputelor privind prezenta garanție.

            (6)  Semnătura trebuie precedată de următorul înscris de mână al semnatarului (semnatarei): «Garanție în valoare de …», indicând suma în litere.

            (7)  Se completează de către biroul de garanție.

            (8)  Numele și prenumele sau denumirea societății comerciale.

            (9)  Adresa completă.

            (10)  Numai pentru operațiunile de tranzit comunitar.

            (11)  În cazul în care, în legislația statului respectiv, nu există nicio prevedere privind adresa de serviciu, garantul numește, în această țară, un agent autorizat să primească toate comunicările adresate lui, iar confirmarea prevăzută la punctul 4 al doilea paragraf și angajamentele luate la punctul 4 al patrulea paragraf trebuie să corespundă. Instanțele localității în care se situează adresele de serviciu ale garantului sau ale agenților săi sunt competente în cazul disputelor privind prezenta garanție.

            (12)  Semnătura trebuie precedată de următorul înscris de mână al semnatarului (semnatarei): «Garanție».

            (13)  Numele și prenumele sau denumirea societății comerciale.

            (14)  Adresa completă.

            (15)  A se șterge mențiunea necorespunzătoare.

            (16)  A se elimina numele părții contractante sau al statelor (Andorra sau San Marino) ale căror teritorii nu sunt tranzitate. Trimiterea la Principatul Andorra și la Republica San Marino nu se aplică decât operațiunilor de tranzit comunitar.

            (17)  Numele și prenumele sau denumirea societății comerciale

            (18)  În cazul în care, în legislația statului respectiv, nu există nicio prevedere privind adresa de serviciu, garantul numește, în această țară, un agent autorizat să primească toate comunicările adresate lui, iar confirmarea prevăzută la punctul 4 al doilea paragraf și angajamentele luate la punctul 4 al patrulea paragraf trebuie să corespundă. Instanțele localității în care se situează adresele de serviciu ale garantului sau ale agenților săi sunt competente în cazul disputelor privind prezenta garanție.

            (19)  Semnătura trebuie precedată de următorul înscris de mână al semnatarului (semnatarei): «Garanție în valoare de …», indicând suma în litere.